บลจ.กสิกรฯชูผลิตภัณฑ์หลากหลายพร้อมลุยงาน SET in the City 2015
นายพงศ์พิเชษฐ์ นานานุกูล กรรมการผู้จัดการ บริษัท หลักทรัพย์จัดการกองทุน กสิกรไทย จำกัด เปิดเผยว่า บริษัทเข้าร่วมออกบูธส่งเสริมการขายในงาน SET in the City 2015 ซึ่งจะจัดขึ้นในวันที่ 19-22 พฤศจิกายน 2558 นำเสนอผลิตภัณฑ์กองทุนรวมที่หลากหลายตอบโจทย์ทุกความต้องการของผู้ลงทุน พร้อมทั้งจัดเตรียมบริการให้คำแนะนำด้านการลงทุนอย่างมืออาชีพ ร่วมด้วยโปรโมชั่นภายในงาน โดยผู้ลงทุนที่ซื้อกองทุนรวมตามเงื่อนไขของบลจ.กสิกรไทย จะได้รับหน่วยลงทุน K-MONEY สูงสุดถึง 5,000 บาท
20 พ.ย. 2558

นายพงศ์พิเชษฐ์ นานานุกูล กรรมการผู้จัดการ บริษัท หลักทรัพย์จัดการกองทุน กสิกรไทย จำกัด เปิดเผยว่า บริษัทเข้าร่วมออกบูธส่งเสริมการขายในงาน SET in the City 2015 ซึ่งจะจัดขึ้นในวันที่ 19-22 พฤศจิกายน 2558 นำเสนอผลิตภัณฑ์กองทุนรวมที่หลากหลายตอบโจทย์ทุกความต้องการของผู้ลงทุน พร้อมทั้งจัดเตรียมบริการให้คำแนะนำด้านการลงทุนอย่างมืออาชีพ ร่วมด้วยโปรโมชั่นภายในงาน โดยผู้ลงทุนที่ซื้อกองทุนรวมตามเงื่อนไขของบลจ.กสิกรไทย จะได้รับหน่วยลงทุน K-MONEY สูงสุดถึง 5,000 บาท
บริษัทได้จัดเตรียมผลิตภัณฑ์กองทุนรวมที่มีความหลากหลาย ตอบโจทย์ทุกความต้องการลงทุนอย่างรอบด้าน ทั้งในด้านประเภทสินทรัพย์ที่มีให้เลือกทั้งหุ้น ตราสารหนี้ และสินทรัพย์ทางเลือกอื่นๆ ด้านการวางแผนการเงินซึ่งมีผลิตภัณฑ์กองทุนที่เน้นเป้าหมายเพื่อการจัดสรรเงินออมทั้งในระยะสั้นและระยะยาว และการวางแผนการเงินเพื่อวัยเกษียณอายุ อาทิ กองทุน K-Lifestyle และกองทุน LTF/RMF
ด้านความเสี่ยงของกองทุนรวมที่มีให้เลือกหลากหลายระดับความเสี่ยง รวมถึงด้านการกระจายลงทุนในหลากหลายภูมิภาคทั่วโลก และกองทุนที่เน้นลงทุนในกลุ่มอุตสาหกรรม (Sector Fund) โดยได้คัดเลือกผลิตภัณฑ์กองทุนในแต่ละประเภทมานำเสนอพร้อมจัดโปรโมชั่นให้กับลูกค้าที่ซื้อหน่วยลงทุนในงาน นอกจากนี้ในด้านการให้บริการ เพื่อเป็นการรองรับการทำธุรกรรมซื้อขายกองทุนรวมโดยเฉพาะกองทุน LTF RMF ในช่วงสิ้นปีนี้ และเพื่อตอบโจทย์ความต้องการในยุคดิจิตอล บริษัทเตรียมเปิดซื้อขายกองทุนรวมผ่านแอพพลิเคชั่นบนอุปกรณ์สมาร์ทโฟน เพื่อเพิ่มช่องทางและเป็นการอำนวยความสะดวกให้ลูกค้า นอกเหนือจากการซื้อขายผ่านสาขาของธนาคารกสิกรไทย โดยบริการดังกล่าวคาดว่าจะเริ่มเปิดใช้ได้ในช่วงเดือนธันวาคมปีนี้
กองทุนในกลุ่มกองทุนเปิดเค ไลฟ์สไตล์ (K Lifestyle Fund) ซึ่งประกอบด้วยกองทุน K-2500, K-2510, K-2520 และ K-2530 จะมีจุดเด่นคือการเป็นกองทุนผสมที่มีนโยบายลงทุนในหุ้นและตราสารหนี้ในสัดส่วนที่แตกต่างกัน โดยผู้จัดการกองทุนจะพิจารณาปรับสัดส่วนการลงทุนในหุ้นเพื่อกระจายความเสี่ยงให้สอดคล้องกับไลฟ์สไตล์ของผู้ลงทุนในแต่ละช่วงวัย และเป็นกองทุนที่เหมาะสำหรับผู้ลงทุนที่ต้องการลงทุนระยะยาว
สำหรับผู้ลงทุนที่ยอมรับความเสี่ยงได้ค่อนข้างสูง อาจเลือกลงทุนกับกองทุนที่มีนโยบายลงทุนในหุ้นไทย อาทิ กองทุนเปิดเค หุ้นทุน (K-MIDSMALL) ซึ่งมีจุดเด่นที่การเน้นลงทุนในหุ้นขนาดกลางและขนาดเล็กที่มีแนวโน้มเติบโตสูง, กองทุนเปิดเค สตาร์หุ้นทุนคืนกำไร (K-STAR) ซึ่งเน้นลงทุนระยะสั้นถึงปานกลางในหุ้นพื้นฐานดีโดยมีการขายคืนอัตโนมัติเมื่อมีกำไรถึงจุดที่กำหนด และกองทุนเปิดเค สตราทีจิค เทรดดิ้ง หุ้นทุน (K-STEQ) ซึ่งเน้นลงทุนในหุ้นพื้นฐานดี โดยกองทุนจะเน้นการซื้อขายทำกำไรตามจังหวะเวลาที่เหมาะสม
นอกจากนี้ ผู้ลงทุนที่ต้องการกระจายความเสี่ยงการลงทุนไปยังต่างประเทศ บริษัทยังเสนอทางเลือกเพิ่มเติมกับกองทุนรวมต่างประเทศที่แนะนำ 5 กองทุน ได้แก่ กองทุนเปิดเค ไชน่า หุ้นทุน(K-CHINA) กองทุนเปิดเค ยูโรเปียน หุ้นทุน (K-EUROPE) กองทุนเปิดเค ญี่ปุ่น หุ้นทุน (K-JP) กองทุนเปิดเค โกลบอล แอลโลเคชั่น (K-GA) ซึ่งมีนโยบายกระจายการลงทุนในสินทรัพย์ต่างๆ ทั่วโลกทั้งตราสารหนี้และหุ้น และกองทุนเปิดเค ยูโรเปียน ซิลเวอร์เอจ หุ้นทุน (EUSAGE) กองทุนใหม่ล่าสุดของบลจ.กสิกรไทย ซึ่งเน้นลงทุนในหุ้นยุโรปในกลุ่มธุรกิจที่ได้รับประโยชน์จากประชากรผู้สูงวัย
ด้านผู้ลงทุนที่สามารถลงทุนในระยะยาวพร้อมทั้งต้องการได้รับสิทธิประโยชน์ทางภาษี บลจ.กสิกรไทย ยังได้นำเสนอกองทุน LTF/RMF ที่มีให้เลือกหลากหลายนโยบายและระดับความเสี่ยง โดยกองทุนที่มีผลงานโดดเด่น ได้แก่ กองทุนเปิดเค 20 ซีเล็คท์หุ้นระยะยาวปันผล (K20SLTF) ซึ่งมีนโยบายลงทุนในหุ้นเด่นที่มีศักยภาพสูงไม่เกิน 20 บริษัท พร้อมทั้งขอแนะนำ 2 กองทุน RMF ใหม่ล่าสุดเพื่อเสนอเป็นอีกหนึ่งทางเลือกที่น่าสนใจ ได้แก่ กองทุนเปิดเค โกลบอล เฮลท์แคร์ หุ้นทุนเพื่อการเลี้ยงชีพ (KGHRMF) ซึ่งเน้นลงทุนในหุ้นกลุ่มสุขภาพทั่วโลก และกองทุนเปิดเค Mid Small Cap หุ้นทุนเพื่อการเลี้ยงชีพ (KMSRMF) ซึ่งเน้นการลงทุนในหุ้นขนาดกลางและขนาดเล็กที่มีแนวโน้มเติบโตสูง
รายละเอียดของโปรโมชั่นภายในงาน “ผู้ลงทุนที่มียอดเงินลงทุนในกองทุน K Lifestyle (K-2500, K-2510, K-2520, และ K-2530) ครบทุกๆ 100,000 บาท จะได้รับหน่วยลงทุน K-MONEY เป็นจำนวน 150 บาท (สูงสุด 1,500 บาทต่อท่าน) และสำหรับผู้ที่มียอดเงินลงทุนในกองทุน K-MIDSMALL, K-STAR, K-STEQ, K-CHINA, K-EUROPE, K-EUSAGE, K-JP และ K-GA ครบทุกๆ 50,000 บาท จะได้รับหน่วยลงทุน K-MONEY จำนวน 100 บาท (สูงสุด 2,000 บาทต่อท่าน)   สำหรับด้านโปรโมชั่นของกองทุน LTF/RMF ผู้ลงทุนที่มียอดเงินลงทุนในกองทุน LTF/RMF ครบทุกๆ 100,000 บาท จะได้รับหน่วยลงทุน K-MONEY จำนวน 150 บาท (สูงสุด 1,500 บาทต่อท่าน)”
และสำหรับผู้ที่ลงทุนกับกองทุน LTF/RMF จำนวนตั้งแต่ 10,000 บาทขึ้นไป โดยทำรายการผ่านระบบ K-Cyber Invest (บริการลงทุนในกองทุนรวมทางอินเทอร์เน็ตกสิกรไทย) หรือผู้ลงทุนที่สมัครใช้บริการ K-Mutual Fund E-News &amp; Reports (บริการข้อมูลกองทุนรวมกสิกรไทยทางอิเล็กทรอนิกส์) หรือสมัครบริการ SMS Alert ภายในงาน จะได้รับแท็กกระเป๋าสุดพิเศษจากบลจ.กสิกรไทย ฟรีทันที จำนวน 1 ชิ้น
นอกจากนี้ ภายในบูธของบลจ.กสิกรไทยยังจัดให้มีกิจกรรมพิเศษ โดยผู้ลงทุนจะได้พบกับผู้จัดการกองทุนที่จะมาให้คำแนะนำพร้อมนำเสนอมุมมองการลงทุนในปี 2016 ในวันเสาร์และอาทิตย์ที่ 21-22 พ.ย. เวลา 16.00 -16.30 น. สำหรับผู้ที่สนใจ สามารถสอบถามรายละเอียดเพิ่มเติมได้ที่ KAsset Call Center 0 2673 3888 หรือติดต่อได้ที่บูธ บลจ. กสิกรไทย ในงาน SET in the City 2015 ระหว่างวันที่ 19-22 พ.ย. 2558 ณ รอยัล พารากอน ฮอลล์ ชั้น 5 ศูนย์การค้าสยามพารากอน